Diari Oficial de la Generalitat Valenciana


Sumari del DOGV 5003, del 11-05-2005 (2005/4709)

Informació pública de la proposta de programa, acompanyada del projecte d'urbanització, de la unitat d'execució B-5 de les normes subsidiàries de planejament de Xaló.
----------------------------------------------------------------------------------------------------------------------------------------------------------------------

### Dades del document

Número de DOGV
:   5003

Data del DOGV
:   11-05-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/4709


Organisme emissor
:   Ajuntament de Xaló

Tipus de document
:   Anunci

Informació pública de la proposta de programa, acompanyada del projecte d'urbanització, de la unitat d'execució B-5 de les normes subsidiàries de planejament de Xaló. [2005/M4709]
  
Vist que els servicis tècnics municipals han elaborat d'ofici proposta de programa de la unitat d'execució B-5 de les normes subsidiàries de planejament de Xaló.
  
De conformitat amb el que disposa l'article 139 del Decret 201/1998, de 15 de desembre, pel qual s'aprova el Reglament de Planejament de la Comunitat Valenciana, i els articles 46 i següents de la Llei Reguladora de l'Activitat Urbanística resolc:
  
Primer. Sotmetre a informació pública la proposta de programa, acompanyada del projecte d'urbanització, redactada d'ofici per l'Ajuntament de Xaló, de la unitat d'execució B-5 de les normes subsidiàries de planejament de Xaló, durant el termini de 20 dies, d'acord amb el que disposen els articles 45, 46.1, 46.3, 52, 53 i 69 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, que es publicarà en un diari d'informació general editat a la Comunitat Valenciana, i posteriorment en el Diari Oficial de la Generalitat Valenciana, després de l'avís al domicili fiscal dels qui consten en el cadastre com a titulars de drets afectats per la dita actuació.
  
El període d'informació pública començarà a comptar a partir de l'endemà de la publicació de l'edicte en el Diari Oficial de la Generalitat Valenciana, durant el qual els interessats podran consultar la documentació i formular les al·legacions o alternatives tècniques que consideren convenients, i a este efecte es podrà consultar la documentació depositada a la Secretaria de l'Ajuntament de Xaló, de dilluns a divendres, de 09.30 a 14.00 hores, i després que concloga, els qui sent o no propietaris de terrenys, tinguen interés per ser seleccionats adjudicataris del programa, podran presentar proposicions juridicoeconòmiques durant els cinc dies següents.
  
Les alternatives tècniques es presentaran a la vista, amb la documentació expressada en els apartats A) i B) de l'article 32 de la LRAU. Les proposicions juridicoeconòmiques es presentaran en plica tancada, amb la documentació que disposen els apartats C) i D) del mencionat article 32 de la LRAU. Els dits terminis es prorrogaran durant 20 dies addicionals si durant els 10 primers dies d'informació pública alguna persona es comprometera a presentar una alternativa tècnica substancialment distinta de la inicial i prestara caució suficient d'això. La pròrroga es farà constar en l'expedient, s'anunciarà al tauler d'anuncis de l'Ajuntament i es comunicarà als qui, per desconéixer-la, presenten pliques prematurament.
  
L'acte d'obertura de pliques tindrà lloc en la data hàbil següent, excepte dissabte, a la conclusió del termini per a presentar-les.
  
Totes les actuacions podran ser objecte de consulta i al·legació durant els 10 dies següents a l'obertura de pliques.
  
Segon. De conformitat amb el que disposa l'article 46,4 de la LRAU, procediu a notificar als membres de la corporació la formulació de l'alternativa tècnica d'ofici per part dels servicis tècnics de l'Ajuntament de Xaló.
  
Cosa que es fa pública perquè en prengueu coneixement.